**Zápis**

**zo 7. rokovania slovensko-českej zmiešanej komisie v oblasti mládeže**

**uskutočneného v Bratislave v dňoch 14.- 15. mája 2018**

V súlade s článkom 13 Protokolu medzi Ministerstvom školstva, vedy, výskumu a športu Slovenskej republiky (ďalej len „MŠVVaŠ SR“) a Ministerstvom školstva, mládeže a telovýchovy Českej republiky (ďalej len „MŠMT ČR“) o spolupráci v oblasti vzdelávania, mládeže, telovýchovy a športu na roky 2002 – 2006 sa v dňoch 14. - 15. mája 2018 v Bratislave uskutočnilo po šesťročnej prestávke v poradí siedme zasadnutie slovensko-českej zmiešanej komisie pre oblasť mládeže. Komisia sa zamerala na informovanie o aktuálnom vývoji v oblasti politiky mládeže v oboch štátoch, podpore talentov, systéme využívania štrukturálnych fondov a aktuálnych projektoch národných rád mládeže. Zamerala sa tiež na výmenu skúseností z oblasti príprav na implementáciu Európskeho zboru solidarity a prípravy predsedníctva vo V4.

Na zasadnutí komisie sa zúčastnili zástupcovia ministerstiev a ich priamo riadených organizácií, zástupcovia národných rád mládeže Českej republiky a Slovenskej republiky a riaditelia národných agentúr Erasmus+. Rokovanie komisie viedol riaditeľ odboru mládeže MŠVVaŠ SR Ivan Hromada. Zoznam účastníkov je uvedený v prílohe č. 1.

1. **AKTUÁLNE DIANIE V OBLASTI POLITIKY MLÁDEŽE A HODNOTENIE NÁRODNÝCH STRATEGICKÝCH DOKUMENTOV V OBLASTI MLÁDEŽE**

Zúčastnené strany sa vzájomne informovali o aktuálnom stave štátnej politiky mládeže, vymenili si skúsenosti s prípravou dôležitých dokumentov a aktivít v tejto oblasti.

SR informovala o

* reforme kritérií programu PODPORA
* reforme programov HLAS a SLUŽBY zameriavajúcich sa na finančnú stabilitu, udržateľnosť a kritériá kvality
* otvorení výziev v programe DÔKAZY, zameriavajúcom sa na evidence-based policy making a participatívnej tvorbe Koncepcie výchovy a vzdelávania detí a mládeže k dobrovoľníctvu zameranú na všetky stupne vzdelávania
* témach programu PRIORITY so zameraním na podporu sídliskovej mládeže či rozvoj podnikateľských zručností vidieckej mládeže
* zriadení riadiaceho výboru pre Programy pre mládež 2014-2020

ČR informovala o

* informačných centrách pre mládež a ich význame a udržateľnosti
* dobrovoľníctve, nízko prahových centrách a rozdelení kompetencií s ministerstvom vnútra
* dotačnej politike a podprogramoch Podpory práce s mládežou zameriavajúcich sa na podporu organizácií pracujúcich s mládežou, programy pre strešné organizácie, programy podporujúce činnosť organizácií, lepšie začleňovanie mladých ľudí zo znevýhodneného prostredia, participáciu, zdravý životný štýl, podporu informačných centier pre mládež
* programoch Investice a česko-nemeckej spolupráce
* procesných zmenách programov, zmene kľúčovej legislatívy o rozpočtových pravidlách
1. **HODNOTENIE STRATEGICKÝCH DOKUMENTOV Z OBLASTI MLÁDEŽE**

Strany si vymenili informácie o spôsobe hodnotenia situácie v oblasti mládeže.

SR informovala o

* fázach prípravy a procese tvorby Správy o mládeži SR 2018, publikovanej v štvorročných intervaloch
* príprave akčného plánu 2019-2020 pre napĺňanie Koncepcie rozvoja práce s mládežou

ČR informovala o

* mechanizme kontinuálneho zberu dát vyhodnocovanom v menšom merítku
* aktivitách ČRDM, ktorá prostredníctvom grantu zaisťuje zber a triedenie dát
* vízii vytvoriť komunitu výskumníkov, ktorí by definovali konkrétne otázky a ponúkali ich školám ako témy diplomových prác
* vytvorení medzirezortnej pracovnej skupiny pre prípravu budúcej koncepcie
1. **PODPORA TALENTOV**

Strany diskutovali o nevyhnutnosti identifikácie a systematickej podpory nadaných detí.

SR informovala o

* absencii systematickej podpory nadaných detí v rámci formálneho vzdelávania
* podpore talentu v rámci základných umeleckých škôl a zameraní CVČ na podporu STEM projektov a IKT
* podpore talentu v rámci IUVENTY, zameriavajúcej sa na predmetové olympiády a postupové súťaže, národné projekty KOMPRAX a PRAKTIK

ČR informovala o

* programe EXCELENCE, nástroji pre riaditeľov škôl na odmeňovanie žiakov
* budovaní systému Koncepcie podpory a rozvoja nadania a budovaní krajskej siete podpory nadania, koordinované Talentcentrem NIDV
* Talentcentrum NIDV a jeho pobočkách v krajoch
* Vyhláške o podpoře žáků se speciálními vzdělávacími potřebami, která se týká i nadaných žiakoch, nevyhnutnosti nielen materiálnej podpory, ale aj pedagogickej intervencie a zohľadnenia podpory nadania a kvality výučby v školstve
1. **KONCEPCIA ROZVOJA PRÁCE S MLÁDEŽOU NA ROKY 2016 – 2020**

SR zdieľala skúsenosti s prípravou Koncepcie rozvoja práce s mládežou a dvoch dvojročných akčných plánoch na jej implementáciu. SR poskytne Akčný plán a mapku o procese tvorby koncepcie.

1. **PRÍPRAVA NA IMPLEMENTÁCIU EURÓPSKEHO ZBORU SOLIDARITY**

SR a ČR informovali o stave rokovaní o Európskom zbore solidarity (EZS) v inštitúciách EÚ a zhodli sa na potrebe prepojenia E+ a EZS po roku 2020. Národné agentúry Erasmus+ informovali o stave pripravenosti na implementáciu EZS.

SR informovala o

* potrebe vytvorenia 2 nových pracovných miest na implementáciu EZS v národnej agentúre
* informačných a promo aktivitách medzi organizáciami

ČR informovala o

* potrebe vytvorenia 3 pracovných miest v rámci implementácie EZS
* projekte SAFE ČRDM, ktorý sa zameriava na zadefinovanie a vyčíslenie hodnoty dobrovoľníckej práce a prínos dobrovoľníctva
1. **SK V4 PRES A SKÚSENOSTI ČR S PRES VO V4**

SR informovala o

* téme pripravovaného semináru - talent a potenciál mladých ľudí – a zámere pozvať na seminár V4 a EaP, plánovaného na apríl 2019, aj krajiny západného Balkánu

ČR informovala o

* skúsenostiach s prípravou konferencie v rámci českého predsedníctva vo V4, logistike a praktických odporúčaniach
* potrebe prípravy Akčného plánu SR stranou
* zámere pokračovať v téme rozvoja potenciálu na seminári v rámci CZK V4 PRES
1. **AKTUÁLNE PROJEKTY A PLÁNY NÁRODNÝCH RÁD MLÁDEŽE**

Rada mládeže Slovenska (RmS) a Česká rada dětí a mládeže (ČRDM) informovali o svojej činnosti, zložení a systéme fungovania, spoločných projektoch, porovnali systémy fungovania krajských rád mládeže či použitie Európskych kariet mládeže (EYCA).

Ďalej SR informovala o

* efektívnosti spolupráce s ČRDM pri nastavovaní štruktúrovaného dialógu (ŠD) a spôsobe konzultácií v rámci 6. cyklu ŠD
* regionálnom výskumnom projekte s ČRDM a Maďarskom o politickej participácii mládeže
* plánovaných väčších aktivitách s napojením na akademické prostredie
* tvorbe novely zákona o podpore práce s mládežou formou participatívnej tvorby verejných politík
* výskume zameranom na voľnočasové aktivity v rámci programu PRIORITY a výskume zameranom na kritériá kvality medzi organizáciami
* Dobrokarte a ocenení Most

ČR informovala o

* projekte 72 hodín zameranom na podporu dobrovoľníctva, cene Přístav a medzinárodnej spolupráci a projektoch s Nemeckom, Izraelom, Chorvátskom a Maďarskom
* systéme poistenia členských organizácií,  používania šablón a elektronickom účtovnom systéme
* časopise ARCHA a webe adam.cz
* snahách dať štruktúrovanému dialógu národný rozmer a urobiť z neho konzultačný orgán
1. **REAKCIA NA GDPR**

Krajiny si vymenili informácie o implementácii GDPR, novej legislatívy EÚ platnej od 25. mája 2018, v kontexte financovania mládežníckych organizácií.

SR informovala o spôsobe financovania organizácií na hlavu každého člena a potrebe nastavenia systému v súlade s GDPR.

ČR informovala o zákone č. 101/2000 Sb. o ochrane osobných údajov, ktorý je adaptovaný na smernicu GDPR, a o systéme financovania organizácií na báze projektov, ktoré nie je v rozpore s GDPR.

1. **EFEKTÍVNE VYUŽÍVANIE ŠTRUKTURÁLNYCH FONDOV V OBLASTI MLÁDEŽE**

Krajiny si vymenili skúsenosti z oblasti využívania štrukturálnych fondov.

SR informovala o

* príprave národného projektu zameraného na rozvoj globálnych kompetencií mladých ľudí a prepájanie formálneho a neformálneho vzdelávania, v ktorom spolupracuje so Štátnym pedagogickým ústavom a Národným ústavom certifikovaných meraní vzdelávania
* integrovaní metód neformálneho vzdelávania a Agendy 2030, so zameraním na cieľ č. 4 Kvalitné vzdelávanie, č. 11 Udržateľné mestá a komunity a č. 16. Mier, spravodlivosť a silné inštitúcie
* plánovanej dopytovej výzve pre mládežnícke organizácie s vopred zadefinovanými aktivitami

ČR informovala o

* väčšom systémovom projekte a menších projektoch zameriavajúcich sa na kvalitu organizácií a uznávanie výsledkov neformálneho vzdelávania.
* systéme a princípoch využívania šablón, uľahčujúcich administráciu organizáciám, prihlasujúcim sa podľa vopred stanoveného kľúča
* využívaní šablón centrami voľného času, školskými zariadeniami a družinami
* konzultačných stretnutiach, tandemovej výuke, neformálnom vzdelávaní v oblasti využívania šablón
* výzve zameriavajúcej sa na partnerstvo škôl a organizácií neformálneho vzdelávania zameranej na interakciu v rámci budovania kapacít
1. **INÉ**

Ďalšie rokovanie slovensko–českej zmiešanej komisie sa uskutoční v roku 2019 v Prahe.

V Bratislave, dňa 15. mája 2018

 za MŠVVaŠ SR za MŠMT ČR

 PhDr. Ivan Hromada, PhD. Mgr. Michal Urban

**Zoznam účastníkov**

**7. rokovania slovensko-českej zmiešanej komisie v oblasti mládeže**

**uskutočneného v Bratislave v dňoch 14.-15. mája 2018**

Za Slovenskú republiku:

PhDr. Ivan Hromada, PhD. – riaditeľ odboru mládeže, Ministerstvo školstva, vedy, výskumu a športu SR

Bc. Beáta Šimurdová – odbor mládeže, Ministerstvo školstva, vedy, výskumu a športu SR

Mgr. Lucia Otiepková – odbor mládeže, Ministerstvo školstva, vedy, výskumu a športu SR

PaedDr. Alena Minns, PhD. – zástupkyňa generálneho riaditeľa Slovenského inštitútu mládeže - IUVENTA

Mgr. Rastislav Haľko – riaditeľ odboru podpory práce s mládežou, IUVENTA

Mgr. Peter Kupec – riaditeľ Národnej agentúry Erasmus+

Mgr. Katarína Čavojská, PhD. – výskumná pracovníčka, Rada mládeže Slovenskej republiky

Za Českú republiku:

Mgr. Michal Urban – riaditeľ odboru pre mládež, Ministerstvo školství, mládeže a tělovýchovy ČR

Mgr. Diana Grösslová – odbor pre mládež, Ministerstvo školství, mládeže a tělovýchovy ČR

Mgr. Michaela Přílepková – odbor pre mládež Ministerstvo školství, mládeže a tělovýchovy ČR

Mgr. Petra Votočková – vedúca odboru pre mládež, Erasmus+

Jakub Fraj – Česká rada dětí a mládeže